钦定古今图书集成/明伦汇编/闺媛典/第076卷 > 孙钤妻杜氏
## 钦定古今图书集成/明伦汇编/闺媛典/第076卷 > 孙钤妻杜氏

按《高阳县志》：杜氏，任丘人。适孙文正公第三子钤。钤
死，氏哭不止，月馀，作佛事罢，遂绝粒。诸娣姒劝不应，
侍婢以文正公命临之，亦不应。诸子女环跪絮泣，亦
不应。其母哭而劝曰：“儿过矣，非无所依，至不可守，安
用死为？”杜曰：“使节妇必穷蹙而死，忠臣必板荡而死，
则死亦无聊之计耳。人各有死，何憾！”越七日竟死。